MP: जनता को महंगाई का झटका, पेट्रोल और डीजल की कीमतों में 1 रुपये का इजाफा
मध्य प्रदेश में आज से लोगों को महंगाई का झटका लगा है. गाड़ी या बाइक से सफर करना आपके लिए महंगा साबित हो सकता है. क्योंकि मध्य प्रदेश सरकार ने डीज़ल और पेट्रोल की कीमत में एक रुपये का इजाफा कर दिया है.
भोपाल : मध्य प्रदेश में आज से लोगों को महंगाई का झटका लगा है. गाड़ी या बाइक से सफर करना आपके लिए महंगा साबित हो सकता है. क्योंकि मध्य प्रदेश सरकार ने डीज़ल और पेट्रोल की कीमत में एक रुपये का इजाफा कर दिया है. शिवराज सरकार ने आर्थिक स्थिति सुधारने के लिए ये फैसला लिया है.
मध्य प्रदेश सरकार के दाम बढ़ाने के बाद पेट्रोल की कीमत 81 रुपये के पार पहुंच गई है. पेट्रोल की कीमत बढ़ाने से सरकार को 1 साल में करीब 570 करोड़ की अतिरिक्त आय होगी. वहीं डीजल की कीमत आज से 72.25 रुपए प्रति लीटर हो गई है. डीजल के दाम में बढ़ोतरी से 370 रुपये सालाना आमदनी बढ़ेगी.
आपको बता दें कि कोरोना वायरस की वजह से लागू लॉकडाउन ने प्रदेश की आर्थिक स्थिति को बिगाड़ दिया है. सरकार इसे सुधारने के लिए लगातार बाजार से कर्ज ले रही है. सरकार ने 9 जून को बाजार से 10 साल के लिए 500 करोड़ का कर्ज लिया है. वहीं कर्ज लेने के साथ-साथ सरकार दूसरे जरिए से भी स्थिति सुधारने की कोशिश कर रही है.